

Kia pai tō haere

# Tirohanga whānui

### Kaupapa

Kei te katoa te kawenga kia noho haumaru\* te whānau i runga i tētahi haerenga.

\*Haumaru -ā-wairua, ā-tinana, ā-hinengaro hoki.

## Horopaki

Kei roto katoa tātau i te pūnaha ikiiki. Hāereere ai tō tātau iwi ki ngā wāhi katoa, mā runga i ngā momo ikiiki katoa. I te nuinga o te wā he haere ā-whānui ēnei i ngā wā e tino haere ai te tangata, nō reira koinei te take me mārama tātau ki tō tātau ake tūranga i roto i te pūnaha ikiiki whānui.

### Wāhanga

Te Aho Matua:

*Te Ira Tangata* 1.6, 1.7

*Āhuatanga Ako* 5.5, 5.10

*Te Tino Uaratanga* 6.2, 6.8, 6.9

### Ngā wiki

*Ngā Uaratanga*

Tino Rangatiratanga

Hiranga

Aroha

Māia

Whakaute

Kaitiakitanga

### Taumata 1-4

*Ngā Pātai Matua*

Ngā tikanga haere haumaru / mahinga - he mea nui?

tērā rānei

He taonga nui te tupato - he aha ai?

tērā rānei

Ngā mahinga haere haumaru - ka pēhea ngā whakaaro o Māui?

*Ētahi pātai*

1. Tautuhia ngā mahinga haerenga/ tāpoi (ina haere atu, hoki mai rānei i tētahi huihuinga) - (He aha te haerenga haumaru? He aha te tāpoi haumaru?) Mahinga Hangangamaha

2. Whakamāramahia mai ka pēhea, me te take hoki kei a tātau katoa te kawenga mō te haere haumaru/ me pēhea te tiaki i tō tātau iwi kia haumaru i tētahi haerenga i roto i te pūnaha ikiiki whānui. (Me pēhea te whakarite kei te haumaru tō tātau iwi i runga i tētahi haerenga?) Mahinga Pānga

3. Waihangahia he mahi (he rauemi rānei) kia noho haumaru tō tātau iwi i runga i tētahi haerenga i roto i te pūnaha ikiiki whānui. Mahinga Tangohanga Roa Ake

## Te Ao Māori

### Te tūāpapa

He wāhanga nui te haerenga i roto i te ao o ō tātau tīpuna. Tīmata ana i te Hekenga Nui me tō rātau taenga mai ki Aotearoa tae noa ki ngā mahi tauhokohoko o ia rā me ētahi atu iwi.

Te kaupapa o te karakia i roto i ngā mahi haerenga haumaru: ko te haumaru o te katoa i ngā haerenga - ā-wairua, ā-tinana, ā-hinengaro hoki.

Ki te Māori he rite anō te hira o te haumaru ā-wairua ki te haumaru ā-tinana. Nō reira he mea nui te karakia i roto i ā rātau mahi katoa. He tohu i te tīmatanga o ia haerenga ahakoa te āhua me te inoi hoki kia tae pai katoa ngā tāngata ki te wāhi e haere ana rātau.

Kei ia rohe, iwi, kura āna anō karakia mō ngā āhuatanga haerenga e tika ana.

* Tukuna te pātai, he aha ngā momo tikanga ka whakamahia hei whakarite i a tātau mō tētahi haerenga? Whakaemihia ka whakamahi ki te hopu i ngā mōhiotanga o ngā ākonga mō ngā mahi haerenga haumaru. Tāpiri kōrero haere i roto i te roanga ake o te wāhanga akoranga. (Hangangatahi, hangangamaha)
* Hōparahia ngā momo karakia rerekē - ngā āhuatanga rerekē, rohe rerekē, iwi rerekē.
* Tautuhia ngā momo kupu rerekē, kīwaha, kīanga me ngā āhuatanga reo ka whakamahia. (Hangangamaha)
* Whakaahuahia ngā momo kupu rerekē, kīwaha, kīanga me ngā āhuatanga reo ka whakamahia (Hangangamaha) Whakamahia he Mapi Whakaahua HOT SOLO me tētahi rōpūtanga aromatawai whaiaro hei āwhina i a koe ki te tuhi i ō whakaaro mō te kōrero me te tuhituhi.
* Whakamāramahia te whakamahitanga/kaupapa o ia karakia: Ko wai? He aha? Ki hea? He aha ai? Me pēhea? (Pānga) Whakamahia he Mapi pūtake HOT SOLO me te rōpūtanga aromatawai whaiaro hei āwhina i a koe ki te tuhi whakaaro mō te kōrero me te tuhituhi.
* Whakaahuahia ngā tikanga o te karakia i ngā rā o mua. (Hangangamaha) Whakamahia he Mapi pūtake HOT SOLO me te rōpūtanga aromatawai whaiaro hei āwhina i a koe ki te tuhi whakaaro mō te kōrero me te tuhituhi.
* Whakaahuahia te tikanga o te tikanga i ēnei rā. (Hangangamaha). Whakamahia he Mapi pūtake HOT SOLO me te rōpūtanga aromatawai whaiaro hei āwhina i a koe ki te tuhi whakaaro mō te kōrero me te tuhituhi.
* Whakatauritehia te [whakamahinga o te karakia, ngā momo karakia, ngā āhuatanga reo o te karakia hoki/rānei] mai i ngā rā o mua tae mai ki ēnei rā. (Pānga) Hei tauira, i te tuatahi me tīpako he wāhanga o te karakia ka whakataurite. Hei tauira, whakatauritehia ngā ōritetanga me ngā rerekētanga i waenga i tētahi aronga reo pēnei i te kīwaha, āhuatanga reo rānei ka whakamahia puta noa i te rohe, iwi hoki. Ka whakamahi i tētahi mapi whakataurite HOT SOLO me te rōpūtanga aromatawai whaiaro hei āwhina i a koe ki te tuhi i ō whakaaro mō te kōrero me te tuhituhi - tautuhi, whakaahua, me te whakamārama i ngā rerekētanga i waenga i ngā rā o mua me ēnei rā - hei tauira, ngā rerekētanga whakamahi, momo āhuatanga reo rānei o ngā karakia. Whakatauhia he kōrero whānui mō ngā rerekētanga. Hei tauira, ki ōku whakaaro [tukuna he kōrero mō te whakamahinga, te momo, āhuatanga] i te mea [whakamāramahia te take] i te mea [whakaurua ō taunakitanga].
* Hōparahia ngā tauira rerekē o te haerenga haumaru me te pūmate.
* Tautuhia ngā pūmate haerenga rerekē. (Hangangatahi)
* Whakaahuahia ngā momo pūmate haerenga rerekē. (Hangangamaha) Whakamahia he Mapi Whakaahua HOT SOLO me te rōpūtanga aromatawai whaiaro hei āwhina i a koe ki te tuhi whakaaro mō te kōrero me te tuhituhi.
* Whakamāramahia ngā pūtake o ngā pūmate haerenga. (Pānga) Whakamahia he Mapi pūtake HOT SOLO me te rōpūtanga aromatawai whaiaro hei āwhina i a koe ki te tuhi whakaaro mō te kore me te tuhituhi.
* Whakaahuahia te tikanga, mahinga rānei o te karakia i te tīmatanga me te whakaotinga o tētahi haerenga i ngā rā o mua. (Hangangamaha). Whakamahia he Mapi pūtake HOT SOLO me te rōpūtanga aromatawai whaiaro hei āwhina i a koe ki te tuhi whakaaro mō te kōrero me te tuhituhi.
* Whakaahuahia ngā tikanga o te karakia i te tīmatanga me te whakaotinga o tētahi haerenga i ēnei rā. (Hangangamaha). Whakamahia he Mapi pūtake HOT SOLO me te rōpūtanga aromatawai whaiaro hei āwhina i a koe ki te tuhi whakaaro mō te kōrero me te tuhituhi.
* Whakatauritehia ngā tikanga o te karakia i te tīmatanga me te whakaotinga o tētahi haerenga i ēnei rā. (Pānga) Titiro ki runga.
* Aromātaihia te pānga o ngā [rerekētanga whakamahinga karakia/ rerekētanga o ngā momo karakia/ rerekētanga o ngā āhuatanga reo o te karakia] ki te kaupapa me te whakamahinga o te karakia i ngā whakaritenga, tīmatanga hoki o te haerenga haumaru. (Tangohanga Roa Ake) Whakamahia he Mapi Aromātai HOT SOLO me te rōpūtanga aromatawai whaiaro hei āwhina i a koe ki te tuhi whakaaro mō te kōrero me te tuhituhi.
* Tuhia/ Waihangatia tētahi karakia mō te haerenga haumaru mā te whakamahi āhuatanga reo, huinga reo hoki i tautuhia mō ngā kaimātakitaki whāiti, hei tauira, ngā rangatahi e haere ana i roto i te pūnaha ikiiki whānui. (Tangohanga Roa Ake)

### Mōteatea

He waka whai kiko mō te ako i roto i ngā kura maha. Ahakoa he waiata, pātere anake rānei ki ētahi, he kete kōrero whānui ēnei o ngā mōhiotanga, hītori, reo me te ako mō ā tātau tamariki i ēnei rā.

* Kōwhirihia he mōteatea mai i tō iwi e aro ana ki tētahi haerenga i haerehia e ō tātau tīpuna. Tautuhia ngā momo kupu rerekē, kīwaha, kīanga me ngā āhuatanga reo ka whakamahia. Tautuhia ngā kupu hou, kōrero rānei mō ngā tuhinga a ngā ākonga ā muri ake, hei puna kupu rānei mō te pakitara i tō akomanga.
* Tautuhia te haerenga i haerehia.
* Whakaahuahia ngā whakamātautau me ngā poautinitini tērā pea i puta (Hangangatahi, hangangamaha). Whakamahia he mapi Whakaahua HOT SOLO me te rōpūtanga aromatawai whaiaro hei āwhina tuhi whakaaro mō te kōrero me te tuhituhi.
* Whakamārahia ngā pūtake mō ngā whakamātautau me ngā poautinitini i whakaahuahia e koe. (Pānga) Whakamahia he mapi Whakamārama pūtake HookED SOLO me te rōpūtanga aromatawai whaiaro hei tuhi whakaaro mō te kōrero me te tuhituhi.
* Whakatauhia he kōrero whānui mō te kaupare i ēnei. (Tangohanga Roa Ake) Whakamahia he Mapi Whakatau Kōrero Whānui HOT SOLO hei tuhi i ō whakaaro mō te kōrero me te tuhituhi.
* Tuhia te kōrero ki tētahi mapi.
* Whakaahuahia ngā tauira. (Hangangamaha)
* Whakamāramahia mai he aha ngā kōrero o ā tātau mōteatea, mapi hoki mō ō tātau tīpuna, ā, pēhea te whakatau, me te take hoki i kīia ai he wāhi whakahirahira ki a rātau i roto i ngā wā rerekē. (Pānga)
* Hōparatia me te tautuhi i ngā momo ikiiki.
* Whakahuahia te/ngā momo ikiiki i whakamahia i ngā rā o mua. (Hangangamaha)
* Whakaahuahia te/ngā momo ikiiki i whakamahia i ngā rā o mua. (Hangangamaha)
* Whakatauritehia ngā momo ikiiki i whakamahia i ngā rā o mua ki ngā momo ikiiki e whakamahia ana i ēnei rā. (Pānga)
* Whakatauhia he kōrero whānui mō ngā rerekētanga i waenga i ngā momo ikiiki i whakamahia i ngā rā o mua ki ngā ērā e whakamahia i ēnei rā. (Tangohanga Roa Ake)
* Matapakihia ā rātau whakaritenga kia noho haumaru ai rātau. He aha ngā rerekētanga ka pā ki a tātau hei whakaoti i taua haerenga anō? He aha ngā whakaritenga haumaru me mōhio tātau/ whakaū e tātau ā-tangata/ ā-whānau/ ā-hapū, ā-iwi hoki i ēnei rā kia haumaru ai tēnei haerenga? (Tangohanga Roa Ake)
* Matapaehia he aha ngā momo ikiiki ka whakamahia mō ēnei haerenga ā ngā rā e tū mai. Tukuna ētahi whakaaro pai, kino hoki me ngā āhuatanga rerekē. (Tangohanga Roa Ake) Whakamahia he Tūtohi PMI

### Te Ao Hurihuri

He maha ngā hui nui 'Māori' ka tū ia tau e haere atu ai te tini me te mano o te iwi Māori mai i ngā tōpito o te motu ki ngā momo whakanui, whakataetae rānei:

* Matatini
* Ngā Manu Kōrero: ā-rohe, ā-motu
* Te Koroneihana – Waikato
* Te Hui Ahurei a Tūhoe
* Ngā whakataetae ā-rohe

I te nuinga o te wā ka tū ēnei huihui i ngā wā toritori o te tau e tino haerehia ngā huarahi e te tangata, ā, e mōhio ana ngā whānau he mea nui kia mōhio te katoa ki ngā tikanga pai me te haumaru ina hāereere haere.

|  |  |  |  |  |
| --- | --- | --- | --- | --- |
| Puna kupu – kupu hou – word bank | Ki waha - sayings | Timatanga rerenga – sentence beginnings | Nga kianga - expressions | Whakatauki |
| Haumaru, whakawheturangi, tawhai, mahere, tohutohu, kaieke, whakariterite, morearea, tohu, ngenge, huhe, tikanga, ture | I muri mai o tera …..Pena ka ………Heoi ano ………….Tera pea, he take ke noa atu ………..Patua kia mate ………No na tata tonu nei … | Katahi …..No reira ……..Waihoki……Mehemea ……………Ahakoa ………………..Otira ………………… | Ki oku whakaaro ……Katahi ano …. ka ….E kore e taea e ……Ma kona tatou e ……Kaore ano …… kia…Kia hoki nga mahara ... | Ki te kahore he whakakitenga ka ngaro te iwiHe taonga nui te tupatoWhao te kete mataurangaTe toia, te haumatia |

Ngā tikanga haere haumaru / mahinga - he mea nui? tērā rānei, He taonga nui te tupato - he aha ai? tērā rānei, Ngā mahinga haere haumaru - ka pēhea ngā whakaaro o Māui?

Whāinga akoranga: E mārama ana/he whakaaro kaikini/aromātai i te hiranga o ngā tikanga haerenga haumaru.

## Ngā koronga akoranga e taea ana

LI: Tautuhia ngā tikanga haerenga haumaru / tikanga haumaru. [Hangangatahi]

LI: Tautohia ngā tikanga haerenga haumaru / tikanga haumaru. [Hangangatahi]

LI: Whakaingoatia he tikanga haerenga haumaru / tikanga haumaru. [Hangangatahi]

LI: Kōrerohia mai te whakamahinga o tētahi tikanga haerenga haumaru / tikanga haumaru. [Hangangatahi]

LI: Whakaahuahia he tikanga haerenga haumaru / tikanga haumaru. [Hangangamaha]

LI: Whakarārangitia ngā tikanga haerenga haumaru / tikanga haumaru. [Hangangamaha]

LI: Whai haeretia ngā tikanga mō ngā tikanga haerenga haumaru / tikanga haumaru. [Hangangamaha]

LI: Whakaraupapahia ngā upane o tētahi tikanga haerenga haumaru / tikanga haumaru. [Pānga]

LI: Whakarōpūtia ngā tikanga haerenga haumaru / tikanga haumaru. [Hangangamaha]

LI: Whakatauritehia ngā tikanga haerenga haumaru / tikanga haumaru. [Hangangamaha]

LI: Whakamāramahia ngā pūtake mō tētahi tikanga haerenga haumaru / tikanga haumaru. [Pānga]

LI: Whakamāramahia ngā pānga o te whai i tētahi tikanga haerenga haumaru / tikanga haumaru. [Pānga]

LI: Waihangahia he kupu whakarite, whakataukī rānei mō tētahi tikanga haerenga haumaru / tikanga haumaru. [Pānga]

LI: Uiuihia te whānau mō te whakamahi i ngā tikanga haerenga haumaru / tikanga haumaru. [Pānga]

LI: Whakahāngaihia ngā tikanga haerenga haumaru / tikanga haumaru i roto i ō mahi o ia rā. [Pānga]

LI: Titoa he mōteatea mō ngā tikanga haerenga haumaru / tikanga haumaru. [Tangohanga Roa Ake]

LI: Waihangahia he tikanga haerenga haumaru / tikanga haumaru. [Tangohanga Roa Ake]

LI: Aromātaihia te hira o tētahi tikanga haerenga haumaru / tikanga haumaru. [Tangohanga Roa Ake]

## Nga marau – ngā wāhanga akoranga matua mō te whakakotahitanga

Tīpakohia ngā wāhanga akoranga i kōwhirihia mō te whakakotahitanga.

**Te Reo Māori**: Tā: Tuhituhi tohutohu

**Pangarau:** Āhuatanga: tūnga me te whakaangatanga - ahunga me ngā taunga

**Pūtaiao:** Ō Ahupūngao - Te Ao Kikokiko: Ngā Puna Tūrama: He pēhea te tūrama e whakaata ai, e hakoko ai.....kia kitea kia haumaru.........ngā puna tūrama

**Hangarau:** Ngā tikanga hangarau: Waihangahia me te whakamahere i ngā pūrere haumaru mō te whānau: ngā kākahu pūaho.

**Tikanga ā-Iwi:** He pēhea, he aha te take hoki e hira ai ngā wāhi ki te tangata

**Ngā Toi:** Te Mahi ā-Rēhia: Kanikani me te Whakaari

**Hauora:** Waiora: Hauora me te Whanaketanga Whaiaro (haumaru)

## Ngā rōpūtanga aromatawai whaiaro mō ngā pātai matua

Tautohua te haerenga haumaru - (He aha te haerenga haumaru?) Mahinga Hangangamaha.

|  |  |
| --- | --- |
| Tangohanga Roa Ake | … ka mutu ka taea e au te whakatau kōrero whānui mō ngā haerenga haumaru.  |
| Pānga | … ka mutu ka taea e au te whakamārama i te hāngaitanga o whakaaro mō tētahi haerenga haumaru. |
| Hangangamaha | Kei taku whakamārama ngā whakaaro maha hāngai mō tētahi haerenga haumaru. |
| Hangangatahi | Kei taku whakamārama tētahi whakaaro hāngai mō tētahi haerenga haumaru. |
| Hangangatōmua | Kei te hiahia āwhina au hei tautohu he aha te "haerenga haumaru" |

2. Whakamāramahia ka pēhea, me te take hoki ka tiakina e tātau tō tātau iwi i runga i tētahi haerenga. (Me pēhea te whakarite kei te haumaru tō tātau iwi i runga i tētahi haerenga?) Mahinga Pānga.

|  |  |
| --- | --- |
| Tangohanga Roa Ake | … ka taea e au te whakatau kōrero whānui mō ngā mahi ka taea te whakamahi kia noho haumaru tō tātau iwi i runga i tētahi haerenga. |
| Pānga | … me te tuku whakamārama he aha e haumaru ai te tangata i ēnei mahi. |
| Hangangamaha | Kei taku whakamārama ngā tikanga maha e noho haumaru ai te tangata i runga i tētahi haerenga. |
| Hangangatahi | Kei taku whakamārama tētahi tikanga e noho haumaru ai te tangata i runga i tētahi haerenga. |
| Hangangatōmua | Me whakamārama au ka pēhea, me te take hoki ka tiakina e tātau tō tātau iwi i runga i tētahi haerenga. |

3. Waihangahia he mahi (he rauemi rānei) kia noho haumaru tō tātau iwi i runga i tētahi haerenga Mahinga Tangohanga Roa Ake.

|  |  |
| --- | --- |
| Tangohanga Roa Ake | … ka mutu ka rapu me te whai i ngā whakautu a ētahi atu mō te whakapai ake i te rauemi.  |
| Pānga | ... ka mutu kei te mōhio au me aha au me te take o taku mahi i taua mahi.  |
| Hangangamaha | Ka taea e au te waihanga i tētahi rauemi ka āwhina kia noho haumaru tō tātau iwi i runga i tētahi haerenga engari kāore au i te mōhio ki te take, me aha rānei au nō reira ka hē au. |
| Hangangatahi | Ka taea e au te waihanga i tētahi rauemi ka āwhina kia noho haumaru tō tātau iwi i runga i tētahi haerenga ki te whai au i ngā tohutohu/ ki te tohutohuhia rānei au. |
| Hangangatōmua | Me āwhina au ki te waihanga i tētahi rauemi hei āwhina i tō tātau iwi kia haumaru i runga i tētahi haerenga. |